  Майя Бывальцева 14-тӥ толсуре Удмуртиын пилемо улоз, сайкиськылоз. Уйин лымы усьыны кулэ ӧвӧл, нуназе ӧжыт лымыялоз, куд-ог интыосын золгес. Со сярысь Россиысь МЧС-лэн элькунъя валтӥсь управлениезлэн пресс-службаез ивортӥз. Тӧл лымшор но шундыпуксён вискысь секундскын 5-10 метре пельтоз. Уйин элькунъя -11…-16, нуназе -3…-8 градус возиськоз. Сюресъёс вылын йӧвалег. Омыр зӥбет луло узвесь юбоя 757 миллиметр луоз, омырлэн мускытлыкез – 82 процент.  Тодэ вайытом, улосвыл Гидрометцентр ивортэмъя, та ужан арня ӵоже Удмуртиын пумен шунытгес луоз.  Тегъёс: МЧС Удмуртия куазь Тол лымы  